《挽盐官县丞何公》
宋代·喻良能

先子生辛未，齐年见此翁。
从容六纪内，隐约古人风。
教子从书积，延宾畏酒空。
阶前桃杏色，依旧入帘红。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。